22003A1021(01)



СПОРАЗУМЕНИЕ

за сътрудничество в областта на използването на ядрената енергия за мирни цели между Европейската общност за атомна енергия (Евратом) и правителството на Република Узбекистан

ЕВРОПЕЙСКАТА ОБЩНОСТ ЗА АТОМНА ЕНЕРГИЯ (Евратом), наричана по-долу „Общността“, и

ПРАВИТЕЛСТВОТО НА РЕПУБЛИКА УЗБЕКИСТАН, наричано по-долу „Узбекистан“,

двете наричани по-долу „страна“ или „страни“, в зависимост от случая,

КАТО НАПОМНЯТ, че Споразумението за партньорство и сътрудничество (СПС) между Европейските общности и техните държави-членки и Узбекистан, което влезе в сила на 1 юли 1999 г., определя, търговията с ядрени материали да бъде подчинена на разпоредбите на специално споразумение, което да бъде сключено между Евратом и Узбекистан,

КАТО ИМАТ ПРЕДВИД, че всички държави-членки на Общността и Узбекистан са страни по Договора за неразпространение на ядреното оръжие, наричан по-долу „Договорът за неразпространение“,

КАТО ИМАТ ПРЕДВИД, че Общността, нейните държави-членки и Узбекистан са поели ангажимента да гарантират, че изследванията, разработките и използването на ядрената енергия за мирни цели ще се извършват по начин, който съответства на целите на Договора за неразпространение,

КАТО ИМАТ ПРЕДВИД, че гаранции се прилагат в Общността както съгласно глава VII на Договора за Евратом, така и съгласно споразуменията за гаранции, сключени между Общността, нейните държави-членки и Международната агенция по атомна енергия, наричана по-долу „МААЕ“,

КАТО ИМАТ ПРЕДВИД, че ядрените гаранции се прилагат в Узбекистан в съответствие със споразумението за гаранции между Узбекистан и МААЕ,

КАТО ИМАТ ПРЕДВИД, че Общността, нейните държави-членки и Узбекистан потвърждават подкрепата си на МААЕ и въведените от нея процедури за усилена регулация на системата на гаранции,

КАТО ИМАТ ПРЕДВИД, че е необходимо да се укрепи базата за сътрудничество между страните при използването на ядрената енергия за граждански цели чрез рамково споразумение,

СЕ СПОРАЗУМЯХА ЗА СЛЕДНОТО:

ГЛАВА I

ЦЕЛ И ПРИЛОЖНО ПОЛЕ

Член 1

Целта на настоящото споразумение е да създаде рамка за сътрудничество между страните в областта на използването на ядрената енергия за мирни цели с оглед на всестранното укрепване на отношенията на сътрудничество между Общността и Узбекистан въз основа на взаимна изгода и реципрочност и без да накърнява съответните пълномощия на всяка една от страните.

Член 2

1. Страните могат да си сътрудничат по начина, определен в членове 3—7 по-долу, за използване на ядрената енергия за мирни цели в следните области:

2. Сътрудничеството, посочено в настоящия член, може да се осъществява както между страните, така и между упълномощени лица и предприятия, създадени в Общността и в Узбекистан.

ГЛАВА II

ЯДРЕНА БЕЗОПАСНОСТ И СИГУРНОСТ

Член 3

1. Сътрудничеството насърчава и допринася за подобряване на ядрената безопасност, включително и определянето и прилагането на научно обосновани и международно приети указания за ядрена безопасност, както и за прилагането на Конвенцията за ядрена безопасност по отношение на страните.

2. Сътрудничеството се извършва на възможно най-широка основа и включва следните области:

3. Към настоящата глава могат да се добавят и други области на сътрудничество, по които страните са постигнали споразумения, и в които може да се осъществи сътрудничество в съответствие със законодателството им.

Член 4

1. Сътрудничеството по настоящата глава се осъществява по-специално чрез:

2. Страните и/или органите, на които могат да бъдат възложени конкретни дейности по сътрудничеството, могат, доколкото това е необходимо, да сключват споразумения по прилагането с цел определяне на обхвата, сроковете и условията за изпълнение на упоменатите дейности. Споразуменията по прилагането могат, освен всичко друго, да съдържат и разпоредби за финансиране, възлагане на управителни функции, както и подробни разпоредби относно разпространението на информация и правата на интелектуална собственост.

3. За да се сведе до минимум дублирането на дейности, страните полагат усилия да координират дейността си по настоящото споразумение с другите международни дейности, свързани с ядрената безопасност, по които са участници.

Член 5

1. Задълженията на всяка от страните по настоящата глава зависят от наличието на необходимите за това средства.

2. Всички разходи в резултат на сътрудничеството се поемат от страната, която е направила разходите.

ГЛАВА III

ДРУГИ ОБЛАСТИ НА ЯДРЕНИ ИЗСЛЕДВАНИЯ И РАЗРАБОТКИ

Член 6

1. Сътрудничеството по настоящата глава обхваща дейности по ядрените изследвания и разработки, които са от взаимен интерес за страните и не са предвидени в член 3, за които страните са се споразумели, дотолкова доколкото те са включени в съответните ядрени изследвания и разработки, които се осъществяват от страните.

2. Сътрудничеството може да включва по-специално следните области:

3. Сътрудничеството се осъществява по-специално чрез:

ГЛАВА IV

ТЪРГОВИЯ С ЯДРЕНИ МАТЕРИАЛИ И ПРЕДОСТАВЯНЕ НА НЕОБХОДИМИТЕ УСЛУГИ

Член 7

1. Ядреният материал, прехвърлен между страните както пряко, така и чрез трета страна, става предмет на настоящото споразумение след влизането му в териториалната юрисдикция на страната получател, при условие че страната доставчик е уведомила страната получател писмено преди или по време на транспортирането на материала в съответствие с изискванията, определени от Административното споразумение, което следва да се изготви от съответните органи на страните.

2. Ядреният материал, посочен в параграф 1 по-горе, остава предмет на разпоредбите на настоящото споразумение до:

3. Търговията с ядрени материали и предоставянето на необходимите услуги между страните се извършва на цени, определени от пазара.

5. Прехвърлянето на ядрен материал става в зависимост от следните условия:

7. При временна отмяна или прекратяване на действието на настоящото споразумение по различни причини приложението на параграф 5 се запазва, ако под юрисдикцията на някоя от страните е останал ядрен материал, за който се прилагат нейните разпоредби, или докато се направи определение в съответствие с параграф 2 по-горе.

ГЛАВА V

ДРУГИ ОБЛАСТИ ОТ ВЗАИМЕН ИНТЕРЕС

Член 8

1. Страните могат да се договарят в рамките на техните компетенции за сътрудничество по други дейности в областта на ядрената енергия.

2. За Общността дейностите следва да бъдат обхванати от програми за действие и да съответстват на условията, определени за нея, например в областта на безопасното транспортиране на ядрения материал, гаранциите или промишленото сътрудничество за подобряване на някои аспекти на безопасността на ядрените инсталации.

3. Разпоредбите на член 6, параграф 4 са еднакво приложими.

ГЛАВА VI

ОБЩИ РАЗПОРЕДБИ

Член 9

Сътрудничеството по настоящото споразумение е в съответствие със законовите и подзаконовите актове, които са в сила в Общността и в Узбекистан, както и с международните споразумения, сключени от страните. За Общността приложимото законодателство включва Договора за Евратом и вторичното законодателство, произтичащо от него.

Член 10

Използването и разпространението на информация и права на интелектуална собственост, патенти и авторски права, свързани с дейностите по сътрудничеството съгласно настоящото споразумение, е в съответствие с приложенията, които съставляват неделима част от настоящото споразумение.

Член 11

1. Страните ще провеждат редовно консултации в рамките на СПС, за да упражняват мониторинг на сътрудничеството по настоящото споразумение, освен ако не са предвидили специален консултативен механизъм.

2. Споровете във връзка с прилагането или тълкуването на настоящото споразумение могат да се решават в съответствие с член 90 от СПС.

Член 12

1. Споразумението влиза в сила на датата, определена от страните чрез размяна на дипломатически ноти за влизането му в сила, и остава в сила за първоначален срок от пет години.

2. След изтичане на този срок настоящото споразумение се подновява автоматически за срокове от пет години, докато някоя от страните чрез писмено уведомление не поиска прекратяване или предоговаряне на споразумението в срок от шест месеца преди датата на изтичане на неговата валидност.

3. Ако някоя от страните или държава-членка на Общността наруши съществени разпоредби на настоящото споразумение, другата страна може, след изпращане на изрично писмено уведомление, временно да отмени или прекрати сътрудничеството по настоящото споразумение изцяло или частично. Преди някоя от страните да предприеме действие с такава цел, страните провеждат консултации с цел да постигнат споразумение относно коригиращите мерки, които следва да се вземат, и сроковете, в рамките на които тези мерки ще се вземат. Такова действие се предприема само в случай, че договорените мерки не са изпълнени в рамките на договорените срокове или в случай че не е постигнато споразумение, съгласно предвиденото в параграфа по-горе, след изтичането на разумен период от време, като се вземе предвид естеството и тежестта на нарушението.

Член 13

По смисъла на настоящото споразумение:

или такъв друг орган, за който заинтересованата страна е в състояние по всяко време да уведоми другата страна.

Член 14

Настоящото споразумение е изготвено в два екземпляра на датски, немски, гръцки, испански, френски, италиански, нидерландски, английски, финландски, португалски, шведски и узбекски език, текстовете на които са еднакво автентични.

Hecho en Bruselas, el seis de octubre de dos mil tres.

Udfærdiget i Bruxelles, den sjette oktober to tusind og tre.

Geschehen zu Brüssel am sechsten Oktober zweitausendunddrei.

Έγινε στις Βρυξέλλες, στις έξι Οκτωβρίου δύο χιλιάδες τρία.

Done at Brussels on the sixth day of October in the year two thousand and three.

Fait à Bruxelles, le six octobre deux mille trois.

Fatto a Bruxelles, addì sei ottobre duemilatre.

Gedaan te Brussel, de zesde oktober tweeduizenddrie.

Feito em Bruxelas, em seis de Outubro de dois mil e três.

Tehty Brysselissä kuudentena päivänä lokakuuta vuonna kaksituhattakolme.

Som skedde i Bryssel den sjätte oktober tjugohundratre.

Por la Comunidad Europea de la Energía Atómica På vegne af Det Europæiske Atomenergifællesskab Für die Europäische Atomgemeinschaft Για την Ευρωπαϊκή Κοινότητα Ατομικής Ενέργειας For the European Atomic Energy Community Pour la Communauté européenne de l'énergie atomique Per la Comunità europea dell'energia atomica Voor de Europese Gemeenschap voor atoomenergie Pela Comunidade Europeia da Energia Atómica Euroopan atomienergiayhteisön puolesta För Europeiska atomenergigemenskapen